**Mór Városi Önkormányzat Képviselő-testületének**

**35/2019. (XI.29.) önkormányzati rendelete**

**Mór Városi Önkormányzat 2019. évi költségvetéséről szóló**

**4/2019. (II.21.) önkormányzati rendelet módosításáról**

Mór Városi Önkormányzat képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, az államháztartásról szóló törvény végrehajtásáról szóló 368/2011. (XII. 31.) Korm. rendelet 27. § (1)-(2) bekezdésben biztosított véleményezési jogkörében eljáró Pénzügyi Bizottság véleményének kikérésével a következőket rendeli el:

**1. §** Mór Városi Önkormányzat 2019. évi költségvetéséről szóló 4/2019. (II.21.) önkormányzati rendelet (továbbiakban: R) 2. § (1)-(2) bekezdése helyébe a következő rendelkezés lép:

„(1) A Képviselő-testület az önkormányzat 2019. évi költségvetését

a) 4.937.346 eFt Költségvetési bevétellel

b) 8.756.229 eFt Költségvetési kiadással

c) -3.818.883 eFt Költségvetési egyenleggel

állapítja meg.

(2) A költségvetési egyenlegből

a) működési célú - 367.520 eFt

b) felhalmozási célú - 3.451.363 eFt”

**2.§** A R. 4. §-a helyébe a következő rendelkezés lép:

„4. § A képviselő-testület az önkormányzat általános tartalékát 5.314 eFt összegben, céltartalékát 72.733 eFt összegben a 9. mellékletben felsorolt célokra állapítja meg.”

**3.§** A R. 17. §-a a következő (9) bekezdéssel egészül ki:

„(9) Az önkormányzat költségvetésében megtervezett beszerzések esetében a képviselő-testület egyedi határozattal az ajánlatkérési eljárás lefolytatására harmadik személyt, szervezetet is megbízhat. E megbízás az ajánlatok bekérésére és kiértékelésére vonatkozhat, az ajánlatkérési eljárást lezáró döntést ebben az esetben is az (1) bekezdés c) pontjában meghatározott szerv hozza meg.”

**4. §** A R:

1. 1. melléklete helyébe az 1. melléklet

2. 2. melléklete helyébe a 2. melléklet

3. 3. melléklete helyébe a 3. melléklet

4. 5. melléklete helyébe a 4. melléklet

5. 6. melléklete helyébe az 5. melléklet

6. 8. melléklete helyébe a 6. melléklet

7. 9. melléklete helyébe a 7. melléklet

8. 11. melléklete helyébe a 8. melléklet

9. 14. melléklete helyébe a 9. melléklet

10. 15. melléklete helyébe a 10. melléklet

11. 16. melléklete helyébe a 11. melléklet

12. 17. melléklete helyébe a 12. melléklet

lép.

**5. §** Ez a rendelet a kihirdetést követő napon lép hatályba, és a hatálybalépést követő napon hatályát veszti.

Fenyves Péter Dr. Taba Nikoletta

polgármester aljegyző

Záradék:

A rendeletet 2019. november 29. napján kihirdettem.

Dr. Taba Nikoletta

aljegyző